en ru hu fi hu hu en hu hu hu hu hu en hu fr hu hu hu hu hu en hu hu hu hu hu hu hu hu hu hu hu hu hu hu hu hu hu en hu en en hu hu en hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu id en ru hu hu tt hbs_lat hu fr fr hu hu
Kutya Macska Kisállat BiogenicVet Energyvet és Supreme Immunity Tridosa Termékek
Elkészült az elektronikus betegfelvételi lapunk melyet ide kattintva könnyedén letölthetnek.
Jelen helyzetre való tekintettel kérjük önöket a betegfelvételi lap minél pontosabb kitöltésére és vissza küldésére a korlap@allatdoki.hu e-mail címre.
A kitöltött betegfelvételi lapot legyenek szívesek a foglalt időpontjuk előtt legalább 1 órával elküldeni.
Rendelőnk teljeskörű ipari fertőtlenítése megtörtént, és nagy teljesítményű levegőztető rendszer szűri és cseréli folyamatosan a levegőt.
Az országos humán koronavírus járványhelyzetre való tekintettel, az Önök, a munkatársaink és a családtagjaink védelme érdekében arra kérjük Önöket:
ha Ön lázas, légzőszervi panaszai vannak (köhög, náthás), kérjük ne látogassa meg intézményünket, az állatának intézményünkbe hozatalára kérjen meg más, egészséges személyt.
-ha az emberi koronavírusos járvány szempontjából Ön veszélyeztetettnek minősül (például 14 napon belül fertőzött környezetben tartózkodott, vagy a magyar Kormány által a járvány miatt ideiglenesen beutazási tilalmi listán megnevezett országban járt), kérjük ne látogassa meg intézményünket, az állatának intézményünkbe hozatalára kérjen meg más, fertőzött környezettel kapcsolatba nem hozható egészséges személyt.
-a kórházba történő belépéskor kérjük fertőtlenítse a kezét a bejárat mellett elhelyezett fertőtlenítővel, és mérje meg testhőmérsékletét a kihelyezett homlokhőmérővel
-az épületen kívül és belül is kötelező az orrot és szájat takaró maszk használata.
-a váróhelyiségben egy állattal csak egy kísérő személy tartózkodjon
-a váróban egy időben max. 3 gazdi tartózkodhat (2 várakozó + 1 betegfelvételis, vagy fizető)
-a patikában egyszerre 2 vásárló tartózkodhat
-a liftet egyszerre 1 ember veheti igénybe
-kérjük, a váróhelyiségben a megjelölt területen (a kijelölt vonal, tábla stb. mögött) várakozzon
-kérjük, a váróhelyiségben az állataikat kísérő személyek tartsanak egymástól legalább 2 méteres védőtávolságot, kerüljék a fizikai kapcsolatot (érintés, fizikai üdvözlés, kézfogás) más állattartókkal
-a várakozási idő csökkentése, illetve elkerülése érdekében védőoltás elvégzésére, vizsgálatra kérjen időpontot a 06 52 485-203 vonalas vagy a 06 30 384-0645 mobil telefonon, illetve a www. allatdoki.hu weboldalunkon
-kérjük, hogy a recepciós kollégáinkat minél részletesebben tájékoztassák kedvencük állapotáról, a meglévő tüneteiről, telefonon és személyesen is, mert a vizsgálóban az állatorvos kollégákkal minimális időt tölthetnek együtt
-Amennyiben az állatorvos úgy ítéli meg, hogy a vizsgálathoz nem szükséges a gazdi jelenléte, (mert kedvencük megbízhatóan kezelhető) úgy az állatot bevesszük és ellátása a központi kezelőben történik, hogy Önök a lehető legkevesebb időt töltsék a kórház épületében
-kedvencük hazaadásakor szólítjuk Önöket
Megértésüket és együttműködésüket köszönjük!
Vezér Állategészségügyi Centrum csapata
10 érdekesség a hörcsögökről, amiket talán Te sem tudtál
10 érdekesség a hörcsögökről, amiket talán Te sem tudtál
Kutya Allergia Vitaminok Védőoltás Ivartalanitas Bolhairtó Dietetika macska
10 érdekesség a hörcsögökről, amiket talán Te sem tudtál
Ez egyáltalán nem meglepő, hiszen nagyon aranyosak, és igazi mókamesterek. E cikkben elhoztunk Neked 10 érdekességet, amiket talán még Te sem hallottál a hörcsögökről.
1. A hazánkban kapható hörcsögfajok csak és kizárólag egyedül tarthatóak. Ha több hörcsögöt tartanál együtt, akkor bármikor veszekedés alakulhatna ki. A veszekedés akár odáig is fajulhat, hogy az egyik állat belehal sérüléseibe. A hörcsögök egyedül boldogok, nincs szükségük társra.
2. Éjszakai állatok, nappal többnyire alszanak. A legtöbb hörcsög este 7-8 óra után ébred fel, napközben pedig csak ritkán mutatkozik.
3. 25 fok felett hűteni kell őket, mert könnyen hőgutát kapnak. A vadonban a hörcsögök föld alatti járatrendszerekben élnek. Mivel éjszakai állatok, nappal ritkán jönnek elő, így nincsenek kitéve a magas hőmérsékletnek sem. Mivel nem tudnak izzadni, 25 fok felett hűteni kell őket, különben a nyári forróság akár a halálukat is okozhatja.
4. Kicsi állatok, de igényeik nagyok. A hörcsögök aprók, ezért sokan azt gondolják, hogy kis lakhely is elég nekik. Ez nem igaz, ugyanis a hörcsögök a legmozgékonyabb rágcsálók. Így szükségük van nagy alapterületű lakhelyre. A hörcsög lakhely kialakítása során vedd figyelembe, hogy törpehörcsögnek legalább 60*50, aranyhörcsögnek legalább 80*50 cm alapterületű hely szükséges.
5. Mozgékony állatok. Egyetlen éjszaka alatt akár 10-15 km-t is lefutnak. Sőt, a roborovszki törpehörcsög, a világ legfürgébb hörcsöge, akár 20 km-t is megtehet egyetlen éjszaka alatt.
6. A rácsos kerék nem való nekik. A legtöbb kereskedésben sajnos még mindig kaphatóak rácsos kerekek is, de ezek semmilyen állatnak nem megfelelőek. A rácsokon való lépkedés hatalmas fájdalmat okoz, akár talpfekély is kialakulhat tőle. Emellett a hörcsögnek arra is figyelnie kell, hogy ne a rácsok közé lépjen. Emiatt nem tud kellőképpen felgyorsulni futás közben. Törpehörcsögnek legalább 20, aranyhörcsögnek legalább 28 cm átmérőjű kerék kell, ami zárt futófelületű.
7. Csincsillahomokban fürdenek. A hörcsögöknek a csincsillahomok egy természetes közeg. Növeli a komfortérzetüket, nagyon szeretnek benne ásni és hemperegni. E procedúra során tisztítják a bundájukat. A csincsillahomokot szórd egy nagyobb edénybe, és úgy tedd be a hörcsöghöz.
8. Nem tudnak hányni. A hörcsögök fizikailag képtelenek rá, egyszerűen ilyen az anatómiájuk. Ennek köszönhető, hogy altatásos beavatkozások előtt is ehetnek és ihatnak, hiszen nem lesz tőle semmilyen problémájuk.
9. Ők is isznak ivóvizet. Sajnos sok üzletben a mai napig azt mondják, hogy a hörcsögöknek nincs szükségük vízre. Ez egyáltalán nem igaz! Mint minden emlős, a hörcsög is iszik vizet. Nagyon fontos, hogy hörcsögödnek mindig rendelkezésére álljon friss ivóvíz. Ezt teheted önitatóba vagy tálba. Naponta mindig cseréld!
10. Szükségük van szárított rovarokra a kiegyensúlyozott táplálkozás érdekében. A hörcsögöknek 3 fő táplálékuk van: magok, zöldségek és fehérje. Míg magkeveréket és zöldséget naponta kell adni nekik, fehérjét elegendő 2-3 naponta. Fehérje gyanánt ideális választás a szárított rovar.
A cikk a Hörcsögmentés (Együtt a Kisállatokért Alapítvány) segítségével készült.
Szerző : Molnár Dóra (Együtt a Kisállatokért Alapítvány)
Állategészségügyi Centrumunk 13 éve nyitotta meg kapuit páciensei előtt, kisállatgyógyászatra szakosodva. Legfontosabb számunkra a magas szintű szakmai munka mellett az állatszeretet, ennek megfelelően választottuk ki állatorvos és asszisztens munkatársainkat.
Célunk, hogy minden társállat a legkiválóbb ellátásban és leggondosabb ápolásban részesüljön nálunk.
Vezér Állategészségügyi Centrum www.allatdoki.hu
Adatvédelem és adatkezelési szabályzat
Szállítási és fizetési módok
4032 Debrecen, Böszörményi út 193.
H - P : 8:00 - 20:00
Sz - V : 9:00 - 12:00
Ünnepnapokon: 9:00 - 12:00
© 2022 Vezér Állategészségügyi Központ Kft., Minden jog fenntartva!